E quan uns tipes hastigosi arribèren en un car entà hèr-se a vier ath sòn shivau entath “caudèr”, a on convertien eth sòn esquelet en uas de polida ludentor e es sues carns en hièms fecondants, plorauen es gojats, cridant des dera pòrta un adiu interminable ath praube Morrut, que s’aluenhaue damb es pautes regdes e eth cap balancejant, mentre era mair, coma s’auesse ua òrra presentida, se lançaue damb es braci dubèrts sus eth sòn malautet.